কারিমের মনে হয়, তার এই অদ্ভুত ভাবনাগুলো কারো সঙ্গে শেয়ার করা দরকার, নাহলে বিচিত্র চিমত্মারাশি চেতন-অবচেতনের গহবরে দলা পাকিয়ে তাকে সিজোফ্রেনিয়ার পাঁকে ফেলতে পারে। কারিমের মনে খোঁচা মারে – তার নিজের অনেক লেখায়ই এই রোগের কথা এসেছে। সেসব চরিত্রের জন্য আজ সত্যিই খুব মায়া হচ্ছে। তিনি ভাবছিলেন সেঁজুতিকে কথাগুলো বলবেন। তাতে ভেতরের চাপটা খানিক কমতে পারে। সেসব শুনে সেঁজুতি কি আজো তাকে মনোচিকিৎসকের কাছে নেওয়ার জন্য জোরাজুরি করবে? ভাবনা যখন এই অবধি, তখনই ঘোষণা এলো পেস্নন ঢাকা এয়ারপোর্টে কিছুক্ষণের মধ্যে ল্যান্ড করবে। কারিম তখন নিজস্ব পৃথিবীতে মন কেন্দ্রীভূত করার চেষ্টা করেন। মনে হয় অন্তত আরো কিছু দিন – আরো কিছু রাত। পেস্ননের চাকা মাটি স্পর্শ করতেই কারিমের মনটা চঞ্চল হয়ে ওঠে – এই তো পেয়ে গেছি নতুন নভেলের পস্নট – একেবারে অন্যরকম কিছু লিখব এবার।